RESOLUCIÓN do 28 de maio de 2008 pola que se convoca o quinto seminario permanente de seguridade pública que tratará sobre Menores e xuventude: novos retos. Problemática socioxurídica, policial e xudicial.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 04/06/2008

Dentro das actividades programadas para o ano 2008, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a realización, en colaboración coa Universidade da Coruña, do quinto seminario permanente de seguridade pública que tratará sobre Menores e xuventude: novos retos. Problemática socioxurídica, policial e xudicial, que deberá desenvolverse conforme as seguintes bases:
* Obxectivos xerais do seminario permanente de seguridade pública.
-Coñecer a crecente transcendencia para o sistema social actual das problemáticas relacionadas coa seguridade.
-Ver como os cambios sociais xeran unha multiplicidade de factores obxectivos de risco.
-Analizar cales son os factores ou fenómenos xeradores de inseguridade e as solucións que se dan desde as institucións e desde os estados.
* Obxectivo específico do quinto seminario permanente de seguridade pública sobre Menores e xuventude: novos retos. Problemática socioxurídica, policial e xudicial.
-Realizar un estudo e reflexión sobre a situación actual dos menores desde o punto de vista xurídico, sociolóxico e policial, tanto no que afecta a protección como ao tratamento de menores infractores ou con problemas, analizando esta cuestión de forma multidisciplinar integrando a actividade dos axentes xurídicos e xudiciais, de servizos sociais, educativos, sanitarios e policiais.
Destinatarios.
Persoal técnico das administracións e institucións públicas que teñan relación con esta materia, estudantes universitarios, persoal dos corpos de seguridade e outros colectivos interesados nesta temática.
Inscrición e admisión.
A inscrición dos participantes será totalmente gratuíta. A admisión realizarase por rigorosa orde de entrada de solicitudes no rexistro da Academia Galega de Seguridade Pública.
Prazas.
80 prazas.
Solicitudes.
1. O persoal que desexe participar neste curso cubrirá a instancia que figura no anexo desta publicación, ou na páxina web
http://agasp.xunta.es.
2. O prazo para a presentación de instancias rematará o día 19 de xuño de 2008, ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (fax: 886 20 61 22); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O seminario realizarase durante os días 24 e 25 de xuño.
O horario será das 9.30 ás 14.00 e pola tarde a partir das 16.30 horas o día 24, e o día 25 das 9.30 ás 14.00 horas, cunha duración de 12 horas lectivas.
Contido.
1. Aproximación xurídica e criminolóxica á problemática dos menores.
2. Violencia intrafamiliar: malos tratos, violencia sexual, abandono.
3. Violencia escolar.
4. Violencia urbana.
5. Violencia a través da internet.
6. A utilización de menores en mendicidade e en actividades delituosas.
7. Menores e estranxeiros.
8. A realidade desta problemática na sociedade actual: especial referencia a Galicia.
Relación de admitidos.
A relación de admitidos farase pública o día 20 de xuño a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando aos teléfonos 886 20 61 10/17/18.
Lugar.
O seminario desenvolverase no salón de actos do edificio administrativo Monelos, praza Luís Seoane, s/n, A Coruña.
Certificado de asistencia.
Ao remate do seminario entregaráselles un certificado de asistencia a aquelas persoas que acrediten a súa participación continuada.
Modificacións.
A Academia Galega de Seguridade Pública poderá modificar o desenvolvemento do seminario para adaptalo ás necesidades da Administración e ás continxencias que poidan xurdir.
A Estrada, 28 de maio de 2008.
P.S. (Disposición primeira Orde 31-1-2008;
DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "10700D015P064.PDF"
INSTITUTO GALEGO DE CONSUMO